STRUKOVNA ŠKOLA SISAK

Ivana Fistrovića 1b, Sisak

KLASA: 112-01/23-01/01

URBROJ: 2176-55-01-23-21

Sisak, 28. lipnja 2023.

Na temelju članka 107. Zakona o odgoju i obrazovanju u osnovnoj i srednjoj školi (Narodne novine broj 87/08, 86/09, 92/10, 90/11, 5/12, 16/12, 86/12, 94/13, 152/14, 07/17, 68/18, 98/19, 64/20 i 151/22) Strukovna škola Sisak raspisuje

**NATJEČAJ**

**za slobodno radno mjesto**

**1. Domar/ica –** neodređeno, puno radno vrijeme – 40 sati tjedno – 1 izvršitelj/ica

**Uvjeti:**

Uz opće uvjete za zasnivanje radnog odnosa, sukladno općim propisima o radu, kandidati moraju ispunjavati i uvjete prema Zakonu o odgoju i obrazovanju u osnovnoj i srednjoj školi te Pravilnika o radu Strukovne škole Sisak.

**Kandidati/kinje koji ispunjavaju tražene uvjete dužni su dostaviti**:

* vlastoručno potpisanu prijavu na natječaj
* životopis
* presliku svjedodžbe o završenom obrazovanju
* elektronički zapis ili potvrdu o podacima evidentiranim u matičnoj evidenciji Hrvatskog zavoda za mirovinsko osiguranje (ne starije od mjesec dana od objave natječaja).
* uvjerenje da se protiv podnositelja prijave ne vodi kazneni postupak za neko od kaznenih djela za koje postoji zapreka za zasnivanje radnog odnosa sukladno članku 106. Zakona o odgoju i obrazovanju u osnovnoj i srednjoj školi (ne starije od mjesec dana od objave natječaja).

**Prednost pri zapošljavanju:** položen ispit za ložača centralnog grijanja, osposobljenost za rukovanje trimerom, traktor kosilicom.

Tražena dokumentacija dostavlja se u neovjerenoj preslici, a prije izbora kandidata predočit će se izvornik.

Na natječaj se mogu javiti osobe oba spola, sukladno Zakonu o ravnopravnosti spolova (NN 82/16 i 69/17).

Kandidati koji prema posebnim propisima ostvaruju pravo prednosti pri zapošljavanju, moraju se u prijavi pozvati na to pravo, odnosno uz prijavu priložiti svu propisanu dokumentaciju prema posebnom zakonu te imaju prednost u odnosu na ostale kandidate samo pod jednakim uvjetima.

Kandidat koji se poziva na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (NN 121/2017, 98/19 i 84/21), uz prijavu na natječaj dužan je, osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na sljedećoj poveznici (ctrl + klik da biste otvorili poveznicu):

<https://branitelji.gov.hr/UserDocsImages/NG/12%20Prosinac/Zapo%C5%A1ljavanje/POPIS%20DOKAZA%20ZA%20OSTVARIVANJE%20PRAVA%20PRI%20ZAPO%C5%A0LJAVANJU.pdf>

Kandidat koji se poziva na pravo prednosti pri zapošljavanju u skladu sa Zakonom o civilnim stradalnicima iz Domovinskog rata (NN 84/21), uz prijavu na javni natječaj dužan je, osim dokaza o ispunjavanju traženih uvjeta, priložiti i dokaze propisane člankom 49. stavkom 1. Zakona o civilnim stradalnicima iz Domovinskog rata, a koji su objavljeni na na sljedećoj poveznici (ctrl + klik da biste otvorili poveznicu):

<https://branitelji.gov.hr/UserDocsImages/dokumenti/Nikola/popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju%20Zakon%20o%20civilnim%20stradalnicima%20iz%20DR.pdf>

Urednom prijavom smatra se prijava koja sadrži sve podatke i priloge navedene u natječaju. Nepotpune i nepravovremene prijave neće se razmatrati, niti će podnositelji nepotpunih prijava biti pozvani na dopunu istih.

Prijave s dokazima o ispunjavanju propisanih uvjeta iz natječaja dostavljaju se u zatvorenoj omotnici osobno ili poštom na adresu škole: **Strukovna škola Sisak, Ivana Fistrovića 1B, 44000 Sisak (za natječaj)**.

Sukladno Pravilniku o načinu i postupku zapošljavanja u Strukovnoj školi Sisak, Povjerenstvo za vrednovanje kandidata provest će razgovor s kandidatima.

O rezultatima natječaja kandidati će biti obaviješteni u zakonskom roku putem mrežne stranice škole <http://ss-strukovna-sk.skole.hr/natje_aji> po okončanju natječaja.

U skladu s Uredbom (EU) 2016/679 Europskog parlamenta i Vijeća od 27.  travnja 2016. godine te Zakonom o provedbi Opće uredbe o zaštiti podataka („Narodne novine“, broj 42/18) prijavom na natječaj osoba daje privolu za prikupljanje i obradu podataka iz natječajne dokumentacije, a sve u svrhu provedbe natječaja za zapošljavanje.

---------------------------------------------------------------------------------------------------------------------------

Natječaj je objavljen na oglasnoj ploči i mrežnoj stranici škole te na oglasnoj ploči i mrežnoj stranici Hrvatskog zavoda za zapošljavanje dana 28. lipnja 2023., a trajat će do **06. srpnja 2023. godine**.

Ravnatelj

Ivica Beloglavec, dipl.ing.